  Майя Бывальцева 28-тӥ шуркынмонэ «Зелёная сеть Удмуртии» ӵектос улсын Глазкарын но Глаз ёросын инкуазез утён удысын добровольчествоя нырысетӥез семинар ортчоз. Со 5-тӥ толсуре пусйиськись Асмылкыдчилэн калыккуспо нуналэзлы сӥземын луоз, ивортэ улосвыл тӧролэн но кивалтэтлэн пресс-службазы. Семинаре асмылкыдчиослэн огазеяськонъёсысьтызы ӧнерчиос, дышетӥсьёс, коммерци луисьтэм огазеяськонъёслэн кивалтӥсьёссы но волонтёръёс пыриськыны быгатозы Пыриськисьёс экологи югдытонъя азинлыко ужъёсын но инкуазез утёнэн герӟаськем ӵектосъёсы калыкез кыскон амалъёсын тодматскозы. Со сяна, Удмуртиысь экоактивисъёслэн ужан амалъёссы, ужрадъёсты дасян но ортчытон инъетъёс сярысь тодозы, экологи PR амалъёсты дышетозы.  Семинарын басьтэм тодон-валанъёс пыриськисьёслы кичӧлтонъёссэс быдэстыны но азинлыко ужан амалъёсты ас ёросазы улонэ пыӵатыны луонлык сётозы. Ужрадлы йылпумъянъёсъя «Зелёная сеть Удмуртии» ӵектослэн дышетон программаяз пыриськем сярысь сертификатъёс сётозы. Азьланяз сыӵе дышетон семинаръёс мукет ёросъёсын но радъяськозы Денис Удалов, Удмуртиысь инкуазь узырлыкъёсъя но инкуазез утёнъя министр Семинаре пыриськон понна 22-тӥ шуркынмонозь eco-info18@yandex.ru электрон почтае куриськон келяны яке  пыриськисьлэсь анкетазэ гожтыны кулэ. Куриськонъёсты эскерем бере, семинаре Глазкарысь но Глаз ёросысь 25 адямиез ӧтёзы. Пыриськон дунтэк.  Тодэ вайытом, «Зелёная сеть Удмуртии» огин Удмуртиысь эковолонтёръёсты огазеялоз. Тегъёс: Мерлык Удмуртия Глазкар инкуазь волонтёръёс Инкуазьузырлыкъяминистерство  